Sylvia Anderson

Actores, awdures a chynhyrchydd ffilm a theledu o Loegr oedd Sylvia Anderson (née Thamm, 27 Mawrth 1927 – 15 Mawrth 2016) oedd yn fwyaf adnabyddus am ei gwaith gyda Gerry Anderson, ei gŵr rhwng 1960 ac 1981.

Yn ogystal â chyd-greu a chyd-ysgrifennu eu cyfresi teledu yn ystod y 1960au a'r 1970au, prif gyfraniad Anderson oedd datblygu'r cymeriadau a dylunio'r gwisgoedd. Byddai'n cyfarwyddo'r sesiynau recordio llais yn rheolaidd, ac yn lleisio rhai cymeriadau benywaidd a phlant, yn arbennig y cymeriad Lady Penelope yn Thunderbirds. Fe ysgarodd y cwpl ar ddechrau'r 1980au ar ôl iddynt wahanu am 5 mlynedd.

Bu farw Anderson ar 15 Mawrth 2016, yn 88 mlwydd oed, yn dilyn salwch byr.

 Bywyd cynnar 
Ganwyd Anderson yn Ne Llundain, Lloegr ar 27 Mawrth 1927. Roedd ei thad yn focsiwr penigamp a'i mam yn wniadwraig.

Ar ôl graddio o Ysgol Economeg a Gwyddor Gwleidyddiaeth Llundain gyda gradd mewn economeg a chymdeithaseg, daeth yn  weithiwr cymdeithasol. Ymfudodd i'r Unol Daleithiau i fyw gyda'i gŵr cyntaf, golffiwr Americanaidd. Tra oedd yn America, gweithiodd fel newyddiadurwr.

 Gyrfa 
Ar ôl dychwelyd i'r Deyrnas Unedig gyda merch, ymunodd Anderson a'r cwmni newydd ond byrhoedlog, Polytechnic Films fel ysgrifenyddes yn 1957. Yno, cyfarfu Gerry Anderson, golygydd a chyfarwyddwr. Yr un flwyddyn, yn dilyn cwymp Polytechnic, ffurfiodd Anderson a Arthur Provis gwmni AP Films, ac fe ymunodd â nhw ar fwrdd cyfarwyddwr y cwmni newydd, ynghyd â'i chydweithwyr John Read a Reg Hill. Priododd y cwpl yn 1960, ac ar ôl hynny, cafodd ddyletswyddau ehangach ar waith cynhyrchu.

Fe ddaeth partneriaeth greadigol yr Andersons i ben pan chwalodd eu priodas yn ystod cynhyrchu cyfres gyntaf Space: 1999 yn 1975. Cyhoeddodd Gerry ei fwriad i wahanu ar noswaith y parti cloi, ac yn dilyn hynny fe wnaeth Sylvia dorri ei chysylltiad gyda'r cwmni, a oedd erbyn hyn wedi ei ailenwi gyda'r enw Group Three. Yn 1983, cyhoeddodd nofel gyda'r teitl Love and Hisses ac yn 1994, fe ail-gydiodd yn ei rhan yn lleisio Lady Penelope ar gyfer pennod o Absolutely Fabulous. Bu'n gweithio fel chwilotwr talent yn Llundain ar gyfer HBO am 30 mlynedd.

Cyhoeddwyd ei hunangofiant Yes M'Lady gyntaf yn 1991; a fe'i hail-gyhoeddwyd fel My FAB Years yn 2007 gyda deunydd newydd i gynnwys hanes diweddaraf, fel ei gwaith yn ymgynghorydd cynhyrchu ar yr addasiad ffilm o Thunderbirds yn 2004. Rhyddhawyd My FAB Years ar ffurf CD yn 2010, wedi ei leisio gan Anderson.

Yn 2013, gweithiodd Anderson gyda'i merch Dee, cantores jazz, ar syniad newydd am raglen deledu o'r enw "The Last Station". Fe wnaethon nhw sefydlu ymgyrch godi arian torfol ar Indiegogo er mwyn i ddilynwyr gyfrannu a bod yn rhan o'r gyfres.

Roedd Anderson yn adnabyddus hefyd am ei gwaith elusennol, yn enwedig yn cefnogi Gofal Cancr y Fron a Barnardo's.

Yn 2015, teithiodd Anderson i'r Eidal i dderbyn Gwobr Pulcinella i gydnabod ei gyrfa mewn cynhyrchu teledu.

 Bywyd personol 
Cafodd ddau blentyn gyda Gerry Anderson: merch. Dee Anderson a mab, Gerry Anderson Jr.

 Teledu 
AP Films
 The Adventures of Twizzle (1957–59) – cynorthwyydd cynhyrchu
 Torchy the Battery Boy (first series) (1960) – cynorthwyydd cynhyrchu
 Four Feather Falls (1960) – cynorthwyydd cynhyrchu
 Supercar (1961–62) – cyfarwyddwr deialog, artist llais
 Fireball XL5 (1962–63) – artist llais
 Stingray (1964–65) – cynorthwyydd cynhyrchu
 Thunderbirds (1965–66) – datblygu cymeriadau, artist llais

Century 21
 Captain Scarlet and the Mysterons (1967–68) – datblygu cymeriadau, artist llais
 Joe 90 (1968–69) – datblygu cymeriadau, artist llais
 The Secret Service (1969) – datblygu cymeriadau, artist llais
 UFO (1970–71) – dylunydd gwisgoedd

Group Three
 The Protectors (1972–74) – cynorthwyydd cynhyrchu
 Space: 1999 (1975–77) – cynhyrchydd ("Year One")

ITV Studios and Pukeko Pictures
 Thunderbirds Are Go! (2015) – artist llais (fel Great Aunt Sylvia)

Ffilmyddiaeth
 Crossroads to Crime (1960) – cynorthwyydd cynhyrchu
 Thunderbirds Are Go (1966) – cyd-awdur, cyd-gynhyrchydd, artist llais
 Thunderbird 6 (1968) – cyd-awdur, cyd-gynhyrchydd, artist llais
 Doppelgänger (1969) a.k.a. Journey to the Far Side of the Sun (US title) – cyd-awdur, cyd-gynhyrchydd
 Thunderbirds (2004) – ymgynghorydd cynhyrchiad
 Thunderbirds Are Go (2015) – artist llais

 Cyfeiriadau 

 Dolenni allanol 
 Gwefan swyddogol 
 Sylvia Anderson ar wefan yr Internet Movie Database

Categori:Actorion llais o Loegr
Categori:Cynhyrchwyr ffilm o Loegr
Categori:Genedigaethau 1927
Categori:Marwolaethau 2016
Categori:Merched yr 20fed ganrif o Loegr
Categori:Merched yr 21ain ganrif o Loegr
Categori:Sgriptwyr ffilm o Loegr